6. 7. 91 De Europæiske Fællesskabers Tidende Nr. L 178/37 KOMMISSIONENS BESLUTNING af 3. juni 1991 om de nærmere bestemmelser for afholdelse af udgifterne til vaccination mod hestepest i Portugal (Kun den portugisiske udgave er autentisk) (91/330/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet ()), særlig artikel 43, stk. 1, og ud fra følgende betragtninger: Siden september 1989 har der været udbrud af hestepest i Portugal ; det er nødvendigt, at de portugisiske myndig- heder vaccinerer mod hestepest for at bekæmpe denne sygdom ; i den forbindelse bør det fastsættes, at Fællesskabet yder tilskud til vaccinationer, som de portugisiske myndig- heder har foretaget ; i henhold til den ordning, der indførtes ved beslutning 90/424/EØF, særlig artikel 43, stk. 1, andet afsnit, skal Fællesskabets tilskud begrænses til de vaccinationer, der er foretaget i perioden 1. september 1989 til 30. november 1990; de portugisiske myndigheder bør give Kommissionen meddelelse om gennemførelsen af vaccinationerne i den pågældende periode ; Fællesskabet bør afholde 100 % af udgifterne til levering af vaccine og 50 % af udgifterne til vaccination ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 Portugal kan få EF-tilskud til vaccination mod hestepest foretaget i perioden 1. september 1989 til 30. november 1990. () EFT nr. L 224 af 18. 8. 1990, s. 19. Artikel 2 Portugal meddeler Kommissionen alle oplysninger om de vaccinationer, der er foretaget i perioden 1. september 1989 til 30. november 1990, herunder om : — reglerne for vaccinationsprogrammet — de nationale og regionale myndigheder, der har stået for gennemførelsen — reglerne for forebyggelsé af risikoen for spredning af sygdommen — de foranstaltninger, der er truffet med hensyn til at identificere og registrere bedrifterne for at sikre, at alle enhovede dyr er blevet vaccineret. Artikel 3 EF-tilskuddet fastsættes til : — 100 % af Portugals udgifter til levering af vacciner — 50 % af Portugals udgifter til gennemførelse af vacci- nationen. Artikel 4 1. EF-tilskuddet udbetales : — efter at Kommissionen har fået tilsendt de oplysnin- ger, der omhandles i artikel 2 — på grundlag af udgiftsbilag. 2. Portugal fremsender senest seks måneder efter meddelelsen af denne beslutning det materiale, der omhandles i stk. 1. Artikel 5 Denne beslutning er rettet til Den Portugisiske Republik. Udfærdiget i Bruxelles, den 3. juni 1991. På Kommissz'ohcjns vegne Ray MAC SHARRY Medlem af Kommissionen